wickkiey/tamil-wikipedia-chunked huggingface dataset:
# ஜேம்சு ரொட்ரீகசு

**ஜேம்சு டேவிட் ரொட்ரீகசு ரூபியோ** (*James David Rodríguez Rubio*, பி: சூலை 12, 1991), அல்லது சுருக்கமாக **ஜேம்சு**, கொலொம்பிய கால்பந்து ஆட்டக்காரர் ஆவார். இவர் பிரான்சின் கூட்டிணைவுக் கழகம் மொனோக்கோவிற்கு ஆடுகின்றார்.  
ரொட்ரீகசின் விளையாடும் பாணியும் திறமையும் உலகின் மிகச் சிறந்த இளைய ஆட்டக்காரராக பல பாராட்டுக்களைப் பெற்றுத் தந்துள்ளது. கொலம்பியா தேசிய காற்பந்து அணியில் ரொட்ரீகசு 20 அகவைக்கு கீழானோருக்கான அணியில் விளையாடத் துவங்கினார். 2011ஆம் ஆண்டின் டூலோன் போட்டியில் வெற்றி பெற்ற U-20அணியின் தலைவராக இருந்தார். இதே வயதினருக்கான உலகக்கோப்பை போட்டியிலும் தமது அணியின் தலைவராக தொடர்ந்தார். மூத்தோருக்கான அணியில் தமது முதல் கோலை பெருவிற்கு எதிரான ஆட்டத்தில் அடித்தார்; இந்த ஆட்டத்தில் 1–0 வெற்றிக்கு இவரது கோல் காரணமாக அமைந்தது.  
2011இல் ரொட்ரீகசு தமது 20வது அகவையில் 2011-1க்கான போர்த்துகலின் *பிரீமீரா லீகா* பருவத்தில் *எல்பிஎஃப்பி சிறந்த மடைமாற்ற ஆட்டக்காரர்* என்ற விருதினை வென்றார். இந்த விருதினைப் பெற்ற முதல் கொலொம்பிய வாரராக இவர் இருந்தார். போர்த்துகலின் *இந்த மாத ஆட்டநாயகன் விருதை* இருமுறை வென்றுள்ளார். 2012இல் போர்த்துகலின் தங்கப் பந்து விருதினை பெற்றுள்ளார். மிக இளவயதில் இந்த விருதை பெற்ற சாதனையுடன் ராடமெல் பால்கோவிற்கு அடுத்து இந்த விருதினைப் பெறும் இரண்டாவது கொலொம்பிய வீரராக ரொட்ரீகசு இருந்தார். அடுத்த பருவத்தில், இவரது போர்ட்டோ கழகத்திற்கு மூன்றாம் முறை லீக் பட்டத்தை பெற்றுத் தந்தார்; மூன்று பருவங்களில் எட்டு விருதுகள் பெற்றார். பிரான்சிய காற்பந்துக் கழகமான மொனோக்கோவிற்கு 45&nbsp;மில்லியன் ஈரோக்கள் மாற்றல் கட்டணத்துடன் மாறினார். இதனால் கொலொம்பியாவிலேயே இரண்டாவது மிகவும் விலையுயர்ந்த ஆட்டக்காரராகவும் உலக காற்பந்தில் மிக விலையுயர்ந்த ஆட்டக்காரர்களில் ஒருவராகவும் உள்ளார்.
# செர்தான் சாகிரி

**செர்தான் சாகிரி** (*Xherdan Shaqiri*, பிறப்பு: அக்டோபர் 10, 1991) சுவிட்சர்லாந்தின் காற்பந்தாட்ட வீரர் ஆவார். இவர் செருமனியின் புன்டசுலீகா கூட்டிணைவில் பேயர்ன் மியூனிக்கிலும் சுவிசு தேசிய அணியிலும் நடுக்கள ஆட்டக்காரராக ஆடி வருகிறார். பேசலின் முதல் அணியில் நுழைந்ததிலிருந்து பந்துடனும் பந்து இல்லாமலும் இவரது விரைவான ஆட்டம் பரவலான பாராட்டுக்களைப் பெற்றுத் தந்துள்ளது.  
பன்னாட்டுக் கால்பந்து சங்கங்களின் கூட்டமைப்பின் அலுவல் வலைத்தளம் சாகிரி "பந்துடன் எதிர்பாராத முறையில், இரு கால்களிலும் சமமானத் திறனுடன, கோல் பெட்டிக்கு முன்பாக தொழில்திறனுடன், முன்னோக்குச் சிந்தனையுடன் விளையாடுபவராக" குறிப்பிட்டுள்ளது. இவர் செல்லமாக " ஆல்ப்சின் மெஸ்சி " என்றும்
# செர்தான் சாகிரி

## இளமைக் காலம்

சாகிரி யுகோசுலாவிய சோசலிசக் கூட்டாட்சிக் குடியரசில் இஞ்சிலானே என்ற இடத்தில் பிறந்தார். இவருக்கு இரட்டைக் குடியுரிமையாக சுவிட்சர்லாந்து மற்றும் அல்பேனியக் குடியுரிமை உள்ளது. இயற்கையான குடிவழங்கல் சட்டப்படி சுவிட்சர்லாந்து குடிமகனாக இவர் ஆனார்.
# மின்வழி கற்றல்

கணிப்பொறியின் உதவியுடன் கல்வியை நடைமுறைப்படுத்துவதே **இ கற்றல்** அல்லது **மின் கற்றல்** (E-Learning) எனப்படும். பாடங்களை வடிவமைத்தல், கற்பித்தல், தேவையான பாடங்களை தேர்ந்தெடுத்தல், கற்றலை நிர்வகித்தல் முதலான நடவடிக்கைகளை மின்னனு முறையில் மேற்கொள்வதே இ-கற்றல்/மின் கற்றலின் அடிப்படை நோக்கம் ஆகும்.  
மின் கற்றல் என்பதனை மின்னணு ஊடகங்களின் உதவி கொண்டு தரப்படும் அல்லது பெறப்படும் கல்வி எனலாம். ஆகவே பாடஙக்ளின் உள்ளடக்கம்யாவும் மின்னணு ஊடகத் தொழில் நுட்பத்தினைக் கொண்டே வழஙகப்படுகின்றன. மின் கற்றல் கல்வியின் மூன்று முக்கிய கூறுகளை உள்ளடக்கியது. அவையாவன:  
1. பல்வேறு வடிவங்களில் பாடங்களின் உள்ளடக்கத்தினை எடுத்து வழங்குதல் (Content Delivery in Multiple Formats)
1. கற்கும் அனுபவத்தை மேலாண்மை செய்தல் Managing the Learning Experience)
1. கற்பவர்கள், பாடத்திட்ட வடிவமைப்பாளர்கள், மற்றும் நிபுணர்களைக் கொண்ட ஒரு கட்டமைப்பினை உருவாக்குதல் (Building a network of Learners, Designer and Scholars)  
தகவல் மற்றும் தொலைத் தொடர்புத் துறைகளில்(Information and Communication Technology -ICT) ஏற்பட்டுள்ள வளர்ச்சி மனித வாழ்க்கையில் ஒரு குறிப்பிடத்தக்க மாற்றத்தை ஏற்படுத்தியுள்ளது. இந்த மாற்றம் எந்த அளவுக்கெனில் "அறிவு சார் பொருளாதாரம்", "அறிவு சார் சமூகம்", மற்றும் "அறிவு சார் கால கட்டம்" என்பன குறித்து நாம் சிந்திக்கவும், பேசவும் செய்யும் அளவுக்கு முன்னேற்றம் கண்டுள்ளோம்.  
இ-கற்றலை முக்கியமான மூன்று விதங்களில் வகைப்படுத்தலாம்:
1. குறுந்தகடுகளைக் கொண்டு கற்றல் (CD /DVD based Education)
1. வகுப்பறைகளில் கற்றல் (Classroom based Education)
1. இணைய வழியில் கற்றல் (Web based Education)
# வினைவேக மாற்றம்

ஒரு சேர்மம் எத்தகைய வினைவேகமாற்றத்திற்கும் உட்படாமல் ஒரு வேதி வினையின் வேகத்தை மாற்றினால் அதற்கு வினைவேகமாற்றி என்று பெயர். இச்செயல்முறை வினைவேக மாற்றம் எனப்படும். அல்லது வினைவேகமாற்றியின் முன்னிலையில் ஒரு வேதி வினையின் வேகம் மாறுபடுவதே **வினைவேக மாற்றம்** (*catalysis*) எனப்படும். வினையில் பங்குபெறும் மற்ற கரணிகளைப் போல வினைவேகமாற்றியானது செயல்படாது. ஆனால் அது பங்குபெறும் வினையின் வேகத்தை மட்டுமே மாற்றும். ஒரு வினைவேக மாற்றி வினையின் வேகத்தை அதிகரித்தால் அது ஊக்க வினைவேகமாற்றி என்றழைக்கப்படும். மாறாக அது வினையின் வேகத்தைக் குறைத்தால் அது தளர்வு வினைவேகமாற்றி அல்லது குறைப்பான் எனப்படும். வினைவேக மாற்றியின் செயற்றிறனை அதிகரிக்கும் பொருட்கள் உயர்த்திகள் என்றும் அதன் செயல்திறனைக் குறைக்கும் பொருட்கள் வினைவேகமாற்றி நச்சுகள் என்று அழைக்கப்படும்.  
குறிப்பிட்ட வெப்பநிலையில் ஒரு வினையானது வினைவேகமாற்றியைப் பயன்படுத்தாமல் நடப்பதைக் காட்டிலும் வினைவேகமாற்றியின் முன்னிலையில் நடக்கும் போது குறைவான கிளர்வுறு ஆற்றலையே எடுத்துக் கொள்கிறது. எப்படியிருப்பினும் வினைவேக மாற்றத்தை வினை வழிமுறையைப் பயன்படுத்தி விளக்குவது கடினமான ஒன்றாகும். வினைவேக மாற்றிகள் வினையைச் சூழலுக்குத் தகுந்தாற்போல மாற்றலாம் அல்லது கரணிகளைப் பிணைத்து முனைவுப் பிணைப்புகளை ஏற்படுத்தலாம். எ.கா: கார்பனைல் சேர்மங்களில் அமில வினைவேக மாற்றிகள் இயற்கையாக உற்பத்தி செய்ய முடியாத இடைநிலைச் சேர்மங்களைத் தருகின்றன.  
வினைவேக விதிகளின் படி கூற வேண்டுமாயின், வினைவேக மாற்ற வினைகளும் ஒரு வகையான வேதி வினைகளே, அதாவது வினைப்படியானது அது நிர்ணயிக்கப்படும் படியில் உள்ள வினைபடு பொருட்களின் அதிர்வெண் காரணியைச் சார்ந்தது. வழக்கமாக வினைவேகமாற்றியானது இந்த மெதுவான படியில் தான் பங்கேற்கிறது. மேலும் வினைப்படியானது வினைவேகமாற்றியின் அளவினாலும் செயல்திறனாலும் கட்டுப்படுத்தப்படுகிறது. பலபடித்தான வினைவேக மாற்றத்தில் கரணிகள் வினைவேக மாற்றிகளின் பரப்பில் விரவுவதும் வினைவிளை பொருள்கள் பரப்பிலிருந்து விரவுவதும் வினைப்படியை நிர்ணயிக்கக்கூடியவை. அடிமூலக்கூறு பிணைப்புடன் தொடர்புடைய ஒத்த நிகழ்வுகளும் வினைவிளை பொருள் பிரிதலும் ஒருபடித்தான வினைவேக மாற்றத்திற்கு ஏற்புடையவை.  
வினைவேகமாற்றியானது வினையில் பங்கு கொள்ளவில்லை என்ற போதிலும் அது சில இரண்டாம் நிலை செயற்பாடுகளால் அடக்கப்படலாம், செயலிழக்கச் செய்யப்படலாம் அல்லது அழிக்கப்படக்கூடும். பலபடித்தான வினைவேக மாற்றத்தில் கற்கரியாக்கல் போன்ற இரண்டாம் நிலை செயல்பாடுகளால் வினைவேகமாற்றியானது பலபடி போன்ற துணைப் பொருட்களால் சூழப்படுகிறது.
# வினைவேக மாற்றம்

## பின்னணி

தொழிலகம் சார்ந்த வேதிப் பொருள் உற்பத்தியில் வினைவேக மாற்றம் முதன்மைப் பங்கு வகிக்கிறது. அதேபோல அதிக உயிர்வேதி முக்கியத்துவம் வாய்ந்த பல வினைகளும் வினைவேக மாற்ற வினைகளேயாகும். வினைவேக மாற்றம் பயன்பாட்டு அறிவியலில் முதன்மையான ஒரு பிரிவாகும். மேலும் கரிம உலோகவியலிலும் பொருள் அறிவியலிலும் இது குறிப்பிடத்தக்க ஒரு பிரிவாகும். சூழல் அறிவியலில் பல நிகழ்வுகளுக்கு வினைவேக மாற்றம் காரணமானதாகும். எ.கா. தானுந்துகளில் உள்ள வினைவேகமாற்ற மாற்றி (Catalytic converter), ஓசோன் ஓட்டையின் இயக்கவியல். மிகக் குறைந்த அளவு கழிவு உற்பத்தியாவதால் பல நேரங்களில் வினைவேக மாற்ற வினைகள் சூழல் பாதுகாப்பானதாகவும் உள்ளன. ஒத்த வடிவமைப்புச் சேர்மங்களில் நடைபெறும் வினைகள் அனைத்திலும் முழு வினைபடு பொருள்களும் எடுத்துக் கொள்ளப்பட்டு அதிக அளவிலான துணை விளைபொருட்கள் உருவாகின்றன. மிகவும் பொதுவான ஒரு வினைவேகமாற்றி நேர்மின்னி (Proton, H<sup>+</sup>) ஆகும். பல இடைநிலை தனிமங்களும் அவற்றின் சேர்மங்களும் வினைவேகமாற்றிகளாகப் பயன்படுத்தப்படுகின்றன. நொதிகள் (Enzymes) என்றழைக்கப்படும் வினைவேகமாற்றிகள் உயிரியல் முக்கியத்துவம் வாய்ந்தவை.  
ஒரு வினைவேகமாற்றியானது வினைவிளை பொருள் உருவாதலுக்கு ஒரு மாற்று வினைப்பாதையை உண்டாக்குகிறது. இந்த மாற்று வினைப்பாதை குறைந்த கிளர்வுறு ஆற்றலைக் கொண்டிருப்பதால், வினைவேகமாற்றியால் வழிப்படுத்தப்படாத வினையைக் காட்டிலும் இவ்வினையின் வினைப்படி அதிகரிக்கிறது. ஐட்ரசன் பெராக்சைடின் சரிவிகிதமின்மையால் நீரையும் ஆக்சிசனையும் கீழ்க்காணும் வினையானது முற்றிலும் வினைவேக மாற்றத்தால் நடப்பதேயாகும்.  
:2 H<sub>2</sub>O<sub>2</sub> → 2 H<sub>2</sub>O + O<sub>2</sub>  
இவ்வினையில் உருவாகும் வினைவிளை பொருள்கள் வினைபடு பொருள்களை விட அதிக நிலைப்புத் தன்மையுடையவை. எவ்வாறாயினும் வினைவேகமாற்றியில்லா வினையானது மெதுவானதேயாகும். விற்பனைக்குக் கிடைக்கும் ஐட்ரசன் பெராக்சைடு கரைசல்களில் நடைபெறும் சிதைவு வினைகள் மிகவும் மெதுவானவையேயாகும். மேற்கண்ட வினையில் சிறிதளவு மாங்கனீசு டை ஆக்சைடு சேர்ப்பதன் மூலம் ஐட்ரசன் பெராக்சைடு விரைவாக வினையுறுகிறது. இவ்விளைவானது ஆக்சிசனின் நுரைத்துப் பொங்கலின் மூலம் அறியப்படுகிறது. மாங்கனீசு டை ஆக்சைடானது எவ்வித மாற்றமுமடையாமல் திரும்பக் கிடைத்து விடுகிறது மேலும் அதனை மீண்டும் மீண்டும் மறுபயன்பாட்டுக்கும் பயன்படுத்தலாம். ஏனெனில் அது இவ்வினையில் சிறிதளவு கூட எடுத்துக் கொள்ளப்படவில்லை.
# வினைவேக மாற்றம்

## வினைவேக மாற்றத்தின் பொதுவான கொள்கைகள்

### மாதிரி வினைவழிமுறை

வினைவேகமாற்றிகள் பொதுவாக ஒன்றுக்கு மேற்பட்ட வினைபடு பொருள்களுடன் வினைபுரிந்து இடைநிலை அணைவுகளைத் (சேர்மங்களை) தருகின்றன. அவை உடனடியாக சிதைவுற்று இறுதி விளைபொருள்களைத் தருகின்றன. இச்செயலில் பயன்படுத்தப்பட்ட வினைவேகமாற்றியானது திரும்பக் கிடைத்து விடுகிறது. பின்வரும் மாதிரி வினைவழிமுறையக் காண்க. இதில் C என்பது வினைவேகமாற்றியைக் குறிக்கிறது. X, Y என்பன வெவ்வேறு வினைபடு பொருள்களைக் குறிக்கின்றன. Z என்பது X-உம் Y-யும் வினைபுரிந்து கிடைக்கும் வினைவிளை பொருளாகும்.  
::X + C → XC (படி 1)
::Y + XC → XYC (படி 2)
::XYC → CZ (படி 3)
::CZ → C + Z (படி 4)  
(படி 1)-இல் வினைவேகமாற்றியானது எடுத்துக் கொள்ளப்படினும் அது உடனடியாக (படி 4)-இல் திரும்பக் கிடைத்து விடுகிறது. எனவே முழுமையான வினையானது:  
::X + Y → Z  
வினைவேகமாற்றியானது திரும்பப் பெறப்படினும், வினையின் வேகத்தை மாற்ற குறைந்த அளவு வினைவேகமாற்றியே தேவைப்படுகிறது. நடைமுறையில் வினைவேகமாற்றிகள் சிலநேரங்களில் துணை வினைகளில் எடுத்துக் கொள்ளப்படுகின்றன.  
இச்செயற்பாட்டை எடுத்துக்காட்டாகக் கொண்டே 2008ஆம் ஆண்டில் டென்மார்க் ஆய்வாளர்கள் டைட்டானியம் டை ஆக்சைடின் (தைத்தானியம் ஈரொட்சைட்டின்) புறப்பரப்பில் ஆக்சிசனும் ஐட்ரசனும் இணைந்து நடத்தும் தொடர் செயல்முறைகளின் விளைவாக நீர் உருவாவதைக் கண்டறிந்தனர். வருடு ஊடுருவு நுண்ணோக்கியின் தொடர் படங்களைக் கொண்டு இச்செயன்முறையில் மூலக்கூறுகள் பரப்புக் கவர்தல், சிதைதல், விரவுதல் ஆகியவற்றில் ஈடுபட்ட பின்னரே வினைபுரிகின்றன என்றும் கண்டறிந்தனர். இவ்வினையில் இடைநிலை பொருள்களாக HO<sub>2</sub>, H<sub>2</sub>O<sub>2</sub>, H<sub>3</sub>O<sub>2</sub> போன்றவையும் இறுதி விளைபொருளாக நீர் மூலக்கூறு இருபடிகளும் கிடைத்தன. இதன் பின்னர் நீர் மூலக்கூறுகள் வினைவேகமாற்றியின் புறப்பரப்பில் இருந்து பரப்பு விடுகை அடைகின்றன.
# வினைவேக மாற்றம்

## வினையூக்கி

வேதியியலில் ஒரு வினையை கூடுதலான விரைவோடு நிகழத் துணை செய்யும் ஒரு பொருளுக்கு **வினையூக்கி** (**வினைவேகமாற்றி**) (catalyst) என்று பெயர். சுருக்கமாக இதனை ஊக்கி என்றும் அழைப்பர். வினையூக்கியாய்ப் பயன்படும் பொருளானது வேதியியல் வினையில் புணரும் பொருளாகவோ, விளையும் பொருளாகவோ பங்கு கொள்வதில்லை. அதாவது வேதியியல் வினையில் வினையுறும் ஒன்று அல்ல, எனினும் இது உடன் இருப்பதால் வேதியியல் வினையின் விரைவைக் கூட்டுகின்றது. வினை முடிந்தவுடன் எந்த மாறுதலும் இல்லாமல் வினையூக்கி தனித்து அதே நிலையில் நிற்கும். ஆங்கிலத்தில் வினையூக்கியை கேட்டலிஸ்ட் என்பர். இது கிரேக்க மொழிச் சொல்லாகிய κατάλυσις, (கட்டாலிசிஸ்) என்னும் பெயர்ச்சொல்லின் அடியாகிய *அவிழ்த்துவிடு, கட்டுவிலக்கு* என்னும் பொருள்படும் καταλύειν என்னும் வினைச்சொல் வழி பெற்றதாகும்.  
வேதியியல் வினையில், வினியுறும் ஒரு பொருளாக இல்லாவிடினும், வினையூக்கி என்ன செய்கின்றதென்றால் வினை நிகழத் தேவைப்படும் ஆற்றலைக் குறக்கப் பயன்படுகின்றது. இதனால் வேதியியல் வினை நிகழக் குறைவான ஆற்றலே தேவைப்படுவதால், வினை விரைவாக நிகழ்கின்றது. எனவே வினையூக்கியானது வேதியியல் வினை நிகழ ஆற்றல் குறைவான வேறு பாதையை அளிப்பதாக இருக்கின்றது.  
வினைவேகமாற்றி ஆனது வினை முடிந்த பின்னும் அதன் தொடக்க இயல்பிலேயே இருக்கும். அதன் வேதிப்பண்புகளில் எவ்வித மாற்றமும் ஏற்படுவதில்லை. ஆனால் இயற்பியல் பண்புகளில் மாற்றங்கள் நிகழலாம்.  
பொதுவாக வினைவேகமாற்றியானது நான்கு வகைப்படும். அவையாவன,
1. ஊக்க வினைவேகமாற்றி
1. தளர்வு வினைவேகமாற்றி
1. தன் வினைவேகமாற்றி
1. தூண்டப்பட்ட வினைவேகமாற்றி  
1.
2. தமிழ்நாட்டுப் பாடநூல் கழகம்
# பதேபூர் மாவட்டம்

**பதேபூர் மாவட்டம்** (, ) இந்தியாவின் உத்தரப் பிரதேச மாநிலத்தின் 71 மாவட்டங்களில் ஒன்று. இம்மாவட்டத்தின் பரப்பு 4,152&nbsp; சதுர கிலோமீட்டர் பரப்பளவைக் கொண்டது. இதன் தலைமையகம் பதேபூர் நகரில் உள்ளது. இம்மாவட்டத்தின் மொத்த மக்கட்தொகை 2,675,384 (2011 கணக்கெடுப்பு). பதேபூர் இம்மாவட்டத்தின் நிர்வாக தலைமையகம் ஆகும். இவ்வூர் புனித நதிகளான கங்கை மற்றும் யமுனை நதிகளின் கரையில் அமைந்துள்ளது. மேலும் இவ்வூரைப் பற்றி புராணங்களிலும் குறிப்பிடப்பட்டுள்ளதாக அறியப்படுகிறது. பதேபூர் மாவட்டம் அலகாபாத் பிரிவின் கீழ் அமைந்துள்ளது.
# பதேபூர் மாவட்டம்

## பொருளாதாரம்

இந்தியாவில் பின்தங்கிய மாவட்டங்களுக்கு, மத்திய அரசு வளர்ச்சி நிதி அளிக்கிறது. 2006ல் பஞ்சாயத்து ராஜ் அமைச்சகம் பதேபூர் மாவட்டத்தை இந்தியாவின் 640 மாவட்டங்களில் மிகவும் பின்தங்கியுள்ள 250 மாவட்டங்களில் ஒன்றாக அறிவித்தது. எனவே, இம்மாவட்டம் பின்தங்கியுள்ள பகுதிகளுக்கான நிதி வழங்கும் திட்டம் (BRGF) மூலம் உத்தரப்பிரதேசத்தில் பயன்பெறும் 34 மாவட்டங்களில் ஒன்றாகும்.
# பதேபூர் மாவட்டம்

## பிரிவுகள்

இது பதேபூர், பிந்துகி, காகா ஆகிய மூன்று வட்டங்களைக் கொண்டது. இந்த மாவட்டத்தை ஐரயா, அமௌலி, அசோதர், பகுவா, பிதவுரா, தியோமை, தாத்தா, ஹஸ்வா, ஹத்கம், கஜுஹா, மல்வன், தெலியாஇ, விஜயபுரி ஆகிய மண்டலங்களாக பிரித்துள்ளனர்.
# பதேபூர் மாவட்டம்

## மக்கள்

2011ஆம் ஆண்டின் கணக்கெடுப்பின்போது, 2,632,684 மக்கள் வாழ்ந்தனர்.. இது தோராயமாக குவைத் நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 154வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் பதேபூர் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 14.05%.. பதேபூர் மாவட்டத்தின் பாலின விகிதப்படி 1000 ஆண்களுக்கு 900 பெண்கள் உள்ளனர். மேலும், பதேபூர் மாவட்ட மக்களின் கல்வியறிவு விகிதம் 68.78 சதவிகிதமாகும். சராசரியாக ஒரு சதுர கிலோமீட்டரில் 634 பேர் வாழ்கின்றனர். ஆயிரம் ஆண்களுக்கு 900 பெண்கள் என்ற அளவில் பால் விகிதம் உள்ளது. இங்கு வாழ்பவர்களில் 68.78% பேர் கல்வி கற்றவர்கள் ஆவர்.
# பதேபூர் மாவட்டம்

## போக்குவரத்து

பதேபூர் மாவட்டத்தில் சாலைப் போக்குவரத்து வசதி உள்ளது. தேசிய நெடுஞ்சாலைகளும் மாநில நெடுஞ்சாலைகளும் பிற பகுதிகளுடன் இணைக்கின்றன.
பதேபூர் நகரம் கான்பூரில் இருந்து 72 கிலோமீட்டர் தொலைவில் உள்ளது. இது மாநிலத் தலைநகரான லக்னோவில் இருந்து 120 கிலோமீட்டர் தொலைவில் உள்ளது. கான்பூர், அலகாபாது, லக்னோ உள்ளிட்ட பிற நகரங்களுக்கு பேருந்து வசதி உள்ளது. நாட்டின் பிற நகரங்களுக்கு ரயில் போக்குவரத்தும் உண்டு.
# பாக்சா மாவட்டம்

**பாக்சா மாவட்டம்**, இந்திய மாநிலமான அசாமில் உள்ளது. இதன் தலைமையகம் முசல்பூர் நகரில் உள்ளது. போடோலாந்து ஆட்சி மன்றத்திற்கு உட்பட்டது. 2004 ஆம் ஆண்டில் இருந்து இந்த மன்றத்தினால் நிர்வகிக்கப்படுகிறது. இந்த மாவட்டத்தை பார்பேட்டா மாவட்டம், நல்பாரி மாவட்டம், காமரூப் மாவட்டம் ஆகியவற்றின் பகுதிகளை இணைத்து உருவாக்கியுள்ளனர்.
# பாக்சா மாவட்டம்

## பிரிவுகள்

இந்த மாவட்டத்தை முசல்பூர், சல்பாரி, தமுல்பூர் என மூன்று வட்டங்களாகப் பிரித்துள்ளனர். வருவாய் அளவில் 13 வட்டங்களாகப் பிரித்துள்ளனர்.
அவை:
- பாக்ஸா
- பரமா
- தாமுல்பூர்
- கோரேஸ்வர்
- பாகான்பாரா
- கக்ராபார்
- பர்நகர்
- பஜாலி
- ஜலஃக
- பதரிகாட்
- ரஙியா
- சருபேடா
- டிஃகு
# பாக்சா மாவட்டம்

## மக்கள் தொகை

2011-ஆம் ஆண்டு கணக்கெடுப்பின் போது 953,773 மக்கள் வாழ்ந்தனர்.  
சராசரியாக சதுர கிலோமீட்டருக்கு 475 பேர் வாழ்கின்றனர். பால் விகித அடிப்படையில் 1000 ஆண்களுக்கு இணையாக 967 பெண்கள் இருக்கின்றனர்.. இங்கு வாழ்வோரில் 70.53% கல்வியறிவு பெற்றுள்ளனர்.
# பிரின்ஸ் காசிநாதர்

**பிரின்ஸ் குணராசா காசிநாதர்** (*Prince Gunarasa Casinader*, சூலை 21, 1926 - டிசம்பர் 12, 2018) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும், ஆசிரியரும் ஆவார்.  
காசிநாதர் மட்டக்களப்பு, மெதடிஸ்த மத்திய கல்லூரியின் அதிபராகப் பணியாற்றினார். இவரது மனைவியின் பெயர் ஆன்.
# சிராங் மாவட்டம்

**சிராங் மாவட்டம் district** அசாம் மாநிலத்தின் 35 மாவட்டங்களில் ஒன்று. அசாம் மாநிலத்தில் அதிக மக்கள் தொகையைக் கொண்ட மாவட்டங்களில் ஒன்று. இதன் நிர்வாகத் தலைமையிடம் காஜல்கோன் நகரம் ஆகும்.போடோலாந்து ஆட்சி மன்றக் குழுவினால் நிர்வகிக்கப்படுகிற மாவட்டங்களில் ஒன்று. இங்கு பழங்குடியினர் அதிக எண்ணிக்கையில் இருக்கின்றனர். கரோ மொழியில் ”சி” என்றால் நீர் என்று பொருள். ராங் என்றால் செல்வம் என்று பொருள்.
# சிராங் மாவட்டம்

## மக்கள் தொகை

2011-ஆம் ஆண்டு கணக்கெடுப்பின் போது, 481,818 மக்கள் வாழ்ந்தனர்.
சதுர கிலோமீட்டருக்குள் 244 பேர் வாழ்கின்றனர். சராசரியாக ஆயிரம் ஆண்களுக்கு 969 பெண்கள் என்ற அளவில் பால் விகிதம் உள்ளது. இந்த மாவட்டத்தில் வாழ்வோரில் 64.71% பேர் கல்வியறிவு பெற்றுள்ளனர்.
# ஊடுகதிரியல்

வின் சான் டியாகோவில் ஓர் ஊடுகதிரியலாளர் நவீன *ஒளிப்பட காப்பகம் மற்றும் தொடர்பு அமைப்பு* (PACS) கணினியில் மருத்துவப் படிமங்களை ஆராய்தல்.]]  
**ஊடுகதிரியல் ** (Radiology) மனித உடலை காட்சிப்படுத்தும் படிமவியலை நோய்களை அறியவும் அவற்றை குணப்படுத்தவும் பயன்படுத்தும் ஓர் மருத்துவ சிறப்பியலாகும். ஊடுகதிரியலாளர்கள் பலதரப்பட்ட படிமத் தொழில்நுட்பங்களை (ஊடுகதிர் அலை , மீயொலி, கணித்த குறுக்குவெட்டு வரைவி (CT), அணுக்கதிர் மருத்துவம், பொசிட்ரான் உமிழ்வு குறுக்குவெட்டு வரைவி (PET) மற்றும் காந்த அதிர்வு அலை வரைவு (MRI) போன்றவை) நோயைக் கண்டறியவும் குணப்படுத்தவும் பயன்படுத்துகிறார்கள். தடுப்பு ஊடுகதிரியல் என்பது படிமத் தொழில்நுட்பங்களின் வழிகாட்டுதலில் மிகக் குறைந்த ஊடுருவு அறுவை சிகிட்சைகளை மேற்கொள்ளுதலாகும். மருத்துவப் படிமங்கள் எடுப்பதை வழமையாக ஓர் ஊடுகதிர் தொழில்நுட்வியலாளர் அல்லது ஊடுகதிர் வரைவாளர் மேற்கொள்கிறார்.
# ஊடுகதிரியல்

## மருத்துவப் படிமங்களைப் பெறுதல்

### படத்தாள்

படத்தாள் (x-ray film), எக்சுகதிர் படம் பதிவு செய்ய பயன்படும் ஓர் ஊடகமாகும். முன்னாட்களில் இது செல்லுலோசு டிரை அசடேட்டு எனும் எக்சு கதிர்களுக்கு அதிக உணர்திறனுடைய குழம்பால் அடிபாகத்தில் பூசப்பட்டு இருந்தது. இது மிகவும் சீராக பூசப்பட்டு அதில் சிராய்ப்புகள் ஏற்படதவாறு காப்பு கூ.ழ்மம் பூசப்பட்டுள்ளது. அடிப்பாகத்தின் இரு பக்கமும் இத்தகையப் பூச்சுயுள்ளது. இப்படிப்பட்ட எக்சு கதிர் படத்தாள் நீல வண்ணத்திற்கு அதிக உணர்திறனுள்ளவையாகும். இப்படிப்பட்ட படத்தாள் சாதாரண ஒளிப்படத் தாளிலிருந்து அதிக மாறுபட்டதல்ல.
# திமா ஹசாவ் மாவட்டம்

**திமா ஹசாவ் மாவட்டம்** அசாமில் உள்ளது. இது அசாமில் உள்ள மாவட்டங்களில் குறைந்த எண்ணிக்கையிலான மக்கள் தொகையைக் கொண்டது. முன்னர், வடக்கு காசார் மலை மாவட்டம் என்று அழைக்கப்பட்டது. திமா ஹசாவ் என்றால் திமாச மொழியில் திமாசா மலை என்று பொருள்.
# திமா ஹசாவ் மாவட்டம்

## புவிப்பரப்பு

இதன் தலைமையகத்தை ஹாபலாங் நகரில் அமைத்துள்ளனர். இந்த மாவட்டத்தின் பரப்பளவு 4888 சதுர கிலோமீட்டர் ஆகும்.
# திமா ஹசாவ் மாவட்டம்

## அரசியல்

இது தன்னாட்சிப் பகுதிகளில் ஒன்று. திமா ஹசாவ் தன்னாட்சிக் குழுவின் ஆட்சிக்கு உட்பட்டது. இந்தக் குழுவிற்கான நபர்களை திமா ஹசாவ் மாவட்ட மக்கள் தேர்ந்தெடுக்கின்றனர். எந்தக் கட்சி அதிக உறுப்பினர்களைக் கொண்டிருக்கிறதோ, அது ஆளுங்கட்சியாகத் தேர்வாகும். அரசின் பெரும்பாலான துறைகளை இந்த ஆட்சிக் குழு நிர்வகிக்கும். சட்டம், ஒழுங்கு, காவல் துறை ஆகியவற்றை அசாம் மாநில அரசு பார்த்துக் கொள்ளும்.
# திமா ஹசாவ் மாவட்டம்

## பொருளாதாரம்

வளர்ச்சியில் பின்தங்கிய மாவட்டம் என மத்திய அரசால் அறிவிக்கப்பட்டு அரசு நிதியையும் பெறுகிறது.
# திமா ஹசாவ் மாவட்டம்

## மக்கள் தொகை

2011-ஆம் ஆண்டு கணக்கெடுப்பின் போது 213,529 மக்கள் வாழ்ந்தனர்.
சராசரியாக சதுர கிலோமீட்டருக்குள் 44 பேர் வாழ்கின்றனர். பால் விகிதக் கணக்கெடுப்பில், ஆயிரம் ஆண்களுக்கு 931 பெண்கள் இருப்பதாகத் தெரிகிறது, இங்கு வாழ்பவர்களில் 78.99% பேர் கல்வியறிவு பெற்றுள்ளனர்.  
திமாசா மக்கள், சீமீ நாகா, ஹிமார், குக்கீ, பியாத், ஹிராங்கவல், வைபேய், கர்பி ஆகிய இனங்களைச் சேர்ந்த பழங்குடியின மக்கள் வாழ்கின்றனர்.
# திப்ருகார் மாவட்டம்

**திப்ருகார் மாவட்டம்** அசாமில் உள்ளது. இதை டிப்ருகட் என அசாமிய மொழியினர் அழைக்கின்றனர். இதன் தலைமையகம் திப்ருகார் நகரில் உள்ளது. இதன் பரப்பளவு 3381&nbsp; சதுர கிலோமீட்டர் ஆகும்.
# திப்ருகார் மாவட்டம்

## பொருளாதாரம்

தேயிலையின் மூலம் கணிசமான அளவில் வருமானம் கிடைக்கிறது. இந்த மாவட்டத்தின் பெரும்பாலான நிலப்பரப்பில் தேயிலைத் தோட்டங்கள் உள்ளன. பல தேயிலைத் தொழிற்சாலைகளும் உள்ளன. சில
எண்ணெய் சுத்திகரிப்பு நிலையங்களும் உள்ளன. ஆயில் இந்தியா லிமிடெட் நிறுவனத்தின் தலைமையகம் துலியாஜன் நகரில் உள்ளது. துலியாஜன் ஆயில் நகரம் திப்ருகர் நகரத்திலிருந்து 50 கிலோ மீட்டர் தொலைவில் உள்ளது.  
அரிசி, கரும்பு, மீன் ஆகியவற்றை விளைவிக்கின்றனர்.
# திப்ருகார் மாவட்டம்

## போக்குவரத்து

திப்ருகாரில் சீரான சாலைப் போக்குவரத்து வசதி உள்ளது. நீர்வழியிலும், வான்வழியிலும் பயணிக்க வசதிகள் உள்ளன. திப்ருகர் ரயில் நிலையத்தின் மூலம் நாட்டின் ஏனையப் பகுதிகளுக்குச் செல்லலாம்.
# லூயிசு சுவாரெசு

**லூயிசு ஆல்பெர்ட்டோ சுவாரெசு டியாசு** (*Luis Alberto Suárez Díaz*, பிறப்பு 24 சனவரி 1987) உருகுவையின் காற்பந்தாட்ட வீரர் ஆவார். இவர் இங்கிலீஷ் பிரீமியர் லீக்கில் லிவர்பூல் கழகத்திற்காகவும் உருகுவையின் தேசிய அணிக்காகவும் விளையாடுகிறார். ஆட்டத்தில் முன்னணி வரிசை வீரர்களில் ஒருவராக விளையாடுகிறார்.
# லூயிசு சுவாரெசு

## ஆட்ட வாழ்வு

### கழகக் காற்பந்து

2003இல் கிளப் நேசியோனல் டி புட்பால் கழகத்திற்காக விளையாடத் தொடங்கிய சுவாரெசு 2006இல் நெதர்லாந்தின் எரெடிவிசியில் குரோனிங்கென் கா. கழகத்திற்காக ஆடினார். 2007இல் அசாக்சு கழகத்திற்கு மாறினார். 2008-09 பருவத்தில் இவர் ஆண்டின் சிறந்த அசாக்சு ஆட்டக்காரராக விருது பெற்றார். அடுத்த ஆண்டில், 2009, அக்கழகத்தின் அணித்தலைவராகச் செயற்பட்டு 33 ஆட்டங்களில் 35 கோல்கள் அடித்தார். பல்வேறு போட்டிகளில் அசாக்சின் சார்பாக விளையாடி 2010-11 பருவத்தில் அசாக்சிற்காக 100ஆவது கோலை அடித்து இச்சாதனை புரிந்த யோகன் கிரையொஃப், மார்கோ வான் பாசுத்தென், டென்னிசு பெர்குகாம்ப் போன்றோரின் பட்டியலில் இணைந்தார்.  
சனவரி 2011இல் சுவாரெசு லிவர்பூல் கழகத்திற்கு €26.5 மில்லியன் (£22.8 மில்லியன்) மாறுகைப் பணம் பெற்று மாறினார். அந்த ஆண்டில் 12ஆவது நிலையிலிருந்த லிவர்பூல் ஆறாவது இடத்தை அடைய உதவினார். பெப்ரவரி 2012இல் லிவர்பூல் கால்பந்து கூட்டிணைவுக் கோப்பையைக் கைபற்ற உதவினார். 22 மார்ச் 2014 அன்று அக்கழகத்திற்காக ஆறாவது முறை ஓராட்டத்தில் மூன்று கோல்களிடும் சாதனையை நிகழ்த்தினார். இதனால் பிரீமியர் லீக் வரலாற்றில் மிகக் கூடுதலான மூன்று கோல்கள் இட்ட ஆட்டக்காரராக ஆனார். 27 ஏப்ரல் 2014 அன்று ஆண்டின் சிறந்த பிஎஃப்ஏ ஆட்டக்காரர் என்ற விருதைப் பெற்றார்; ஐரோப்பியரல்லாத ஒருவர் இந்த விருதைப் பெறுவது இதுவே முதல் முறையாகும். பிரீமியர் லீக்கின் மிக உயர்ந்த கோலடித்தவராக 31 கோல்கள் அடித்த சுவாரெசிற்குத் தங்கக் காலணி விருது வழங்கப்பட்டது. ஐரோப்பாவின் தங்கக் காலணி விருதையும் கிறிஸ்டியானோ ரொனால்டோவுடன் பகிர்ந்து கொண்டார்.
# லூயிசு சுவாரெசு

## ஆட்ட வாழ்வு

### தேசியப் பணி

சுவாரெசு உருகுவையின் 20 அகவைக்கு குறைந்தோரின் அணியில் 2007ஆம் ஆண்டில் அவ்வயதினருக்கான உலகக்கோப்பையில் கலந்து கொண்டார். 2010 உலகக்கோப்பை கால்பந்து போட்டிகளின்போது மூன்று கோல்கள் அடித்தும், கானாவுடனான காலிறுதி ஆட்டத்தில் கூடுதல் நேரத்தில் கோலைநோக்கி தலையால் அடிக்கப்பட்டிருந்த பந்தை தமது கைகளால் தடுத்தும் உருகுவை நான்காமிடம் எட்ட முக்கியப் பங்காற்றினார். 2011 கோபா அமெரிக்காவில் சுவாரெசு நான்கு கோல்கள் அடித்து பதினைந்தாவது முறையாக உருகுவை கோபா அமெரிக்காவை கைப்பற்றக் காரணமாக இருந்தார். அந்தப் போட்டியின் சிறந்த ஆட்டக்காரராக அறிவிக்கப்பட்டார். 23 சூன் 2013 அன்று தேசிய அணிக்காக தமது 35வது கோலை அடித்து எப்போதிற்கும் மிக உயர்ந்த கோலடித்தவராக சாதனை புரிந்தார்.
# லூயிசு சுவாரெசு

## சர்ச்சைகள்

தமது ஆட்ட வாழ்வு முழுமையிலுமே சர்ச்சைகளுக்குள்ளானவர் சுவாரெசு. 2011இல் பாட்ரிசு எவ்ராவை இனவெறுப்புடன் இழிவாகத் தூற்றியதாக கால்பந்துச் சங்கம் குற்றம் சாட்டியது. இதனை சுவாரெசு மறுத்துள்ளார். சுவாரெசு மூன்று எதிராளிகளைக் கடித்துள்ளார். இவர் வேண்டுமென்றே கீழே விழுந்து நடிப்பதாகப் பரவலாகக் குற்றச்சாட்டுக்கள் எழுந்துள்ளன; இதனை சுவாரெசும் ஒப்புக் கொண்டுள்ளார். மேலும் 2010 உலகக்கோப்பை ஆட்டத்தில் கோல்கோட்டில் கைகளால் பந்தைத் தடுத்ததற்காகப் பலராலும் தூற்றப்படுகிறார்.
# கிழக்கு காரோ மலை மாவட்டம்

**கிழக்கு காரோ மலை மாவட்டம்**, மேகாலயாவில் உள்ளது. காரோ மலை மாவட்டத்தைப் பிரித்து இந்த மாவட்டம் உருவாக்கப்பட்டது. இதன் தலைமையகம் வில்லியம் நகரில் உள்ளது. மேகாலயாவின் முன்னாள் முதல்வரின் நினைவாக ”வில்லியம்சன் ஏ. சங்மா” எனப் பெயரிட்டனர்.இந்த மாவட்டம், 2603&nbsp;சதுர கிலோமீட்டருக்கு பரவியுள்ளது.
# கிழக்கு காரோ மலை மாவட்டம்

## பிரிவுகள்

இந்த மாவட்டத்தில் இருந்து துரா மக்களவைத் தொகுதியின் மூலம் நாடாளுமன்ற உறுப்பினர் தேர்ந்தெடுக்கப்படுவார். அண்மையில் பூர்ணோ அகிதோக் சங்மா தேர்வானார். இந்து ஐந்து மண்டலங்களாகப் பிரிக்கப்பட்டுள்ளது.  
- தம்போ ரோங்ஜெங் - ரோங்ஜெங்
- கார்குட்டா - கார்குட்டா
- ரேசுபேல்பாரா - பேசுபேல்பாரா
- சமந்தா - சமந்தா
- சோங்சக் - சோங்சக்
# கிழக்கு காரோ மலை மாவட்டம்

## மக்கள் தொகை

2011-ஆம் ஆண்டு கணக்கெடுப்பின் போது 317,618 மக்கள் வாழ்ந்தனர். சராசரியாக, சதுர கிலோமீட்டருக்குள் 122 பேர் வாழ்கின்றனர். பால் விகிதத்தில் 1000 ஆண்களுக்கு 968 பெண்கள் உள்ளனர். இங்கு வாழ்வோரில் 75.51% பேர் கல்வி கற்றுள்ளனர்.
# மேற்கு காரோ மலை மாவட்டம்

**மேற்கு காரோ மலை மாவட்டம்**, இந்திய மாநிலமான மேகாலயாவில் உள்ளது. இதன் தலைமையகம் துரா நகரில் உள்ளது. இந்த மாவட்டம் 3714&nbsp;சதுர கிலோமீட்டர் பரப்பளவைக் கொண்டது. இங்கு 515,813 மக்கள் வசிக்கின்றனர். இந்த மாவட்டம், மேகாலயாவின் மேற்குப் பகுதியில் அமைந்துள்ளது. இந்த மாவட்டம், காரோ மாவட்டத்தைப் பிரித்து உருவாக்கப்பட்டது.
# மேற்கு காரோ மலை மாவட்டம்

## பொருளாதாரம்

இது வளர்ச்சியில் பின்தங்கிய மாவட்டங்களில் ஒன்று. மத்திய அரசு வழங்கும் வளர்ச்சி நிதியைப் பெறுகிறது.
# மேற்கு காரோ மலை மாவட்டம்

## ஆட்சிப் பிரிவுகள்

இந்த மாவட்டத்தை ஆறு மண்டலங்களாகப் பிரித்துள்ளனர்.
மண்டலங்களுடன் அவற்றின் தலைமையகமும் தரப்பட்டுள்ளன.
- ததேங்கிரி - ததேங்கிரி
- தாலு - தாலு
- கம்பேகிரே - கம்பேகிரே
- ரோங்கிராம் - அசாங்கிரி
- செல்சேலா - செல்சேலா
- திக்ரிகில்லா - திக்ரிகில்லா
# காப்பீடு

சட்டம் மற்றும் பொருளியலில்‚ **காப்பீடு** அல்லது **காப்புறுதி** (*insurance*) என்பது சார்ந்திருப்போர் இழப்பின் பாதிப்பு இடர்பாட்டினைக் கடப்பதற்கு முதன்மையாகப் பயன்படுத்தப்படும் இடர் மேலாண்மை வடிவமாகும். பெரிய அளவிலான அதிர்ச்சியளிக்கும் இழப்பிற்கான வாய்ப்பை தவிர்க்கும் வகையில் ஒரு சிறிய உத்தரவாதம் மிக்க இழப்பாக ப்ரீமியத்தைப் பெற்று‚ ஒரு தரப்பிலிருந்து மற்றொரு தரப்பிற்கு இழப்பு இடர்பாட்டிற்கு சமமான மாற்றினை வழங்குவதே காப்பீடு ஆகும். காப்பீட்டை விற்கும் நிறுவனம் **காப்பீடு வழங்குவோர் ** என்றும்; **காப்பீடுதாரர்** அல்லது **பாலிசிதாரர்** என்று காப்பீட்டை பெற்ற நபரோ அல்லது தரப்போ அழைக்கப்படும். **ப்ரீமியம் ** என்றழைக்கப்படும் காப்பீட்டு பாதுகாப்பின் குறிப்பிட்ட தொகையை நிர்ணயிக்கும் காரணி **காப்பீடு விகிதாச்சாரம்** ஆகும். கற்றல் மற்றும் வழக்கம் பிரிவில்‚ இடர்பாட்டினை மதிப்பிடுதல் மற்றும் கட்டுப்படுத்துதல் வழக்கமான இடர் மேலாண்மை ஒரு தனிப்பிரிவாக உருவாகியுள்ளது.
# காப்பீடு

## முழுமைப்படுத்துதல்

"indemnity" - ன் தொழில் விளக்க முறை பொருள்/அர்த்தம் திரும்பவும் முழுமைஆக்குதல். காப்பீட்டு ஒப்பந்தத்தில் இரண்டு வகை உண்டு;  
1. “முழுமையாக்கும்” பாலிசி
1. "ஒருவருக்காக பணம் செலுத்துதல்" அல்லது "ஒருவர் சார்பாக" பாலிசி
இவற்றிற்கான பேப்பரில் வேறுபாடு தெளிவாக தரப்பட்டுள்ளது.  
இந்தப் பாலிசி காப்பீடு செய்தவர் யாரோ ஒரு மூன்றாவது நபருக்காக தன்னுடைய பணத்தை கொடுத்தால் அவர்கள் கேட்கும்போது பணம் தராது. உதாரணமாக உங்கள் விருந்தாளி உங்கள் வீட்டில் ஈரத் தரையில் வழுக்கி விழுந்து உங்களிடமிருந்து $10,000 ஜெயித்து விடுகிறார். இந்தப் பாலிசியின் கீழ் வீட்டு சொந்தக்காரர் $10,000 விருந்தாளி கீழே விழுந்ததற்கு கொடுத்தாக வேண்டும் பின்னர் காப்பீடு வைத்திருப்பவர் ,காப்பீடு செய்தவர் தன கையில் இருந்து கொடுத்ததை முழுமையாகத் தருவார்.  
இதே சூழ்நிலையில் “ஒருவர் சார்பாக” பாலிசி, காப்பீடு வைத்திருப்பவர் , காப்பீடு செய்தவருக்கு (வீட்டின் உரிமையாளர்) ஈட்டுத் தொகையை அளிக்கும். நவீன கால காப்பீட்டு உத்திகள் பெரும்பாலும் "ஒருவர் சார்பாக" அடிப்படையில் எழுதப்பட்டுள்ளன..  
ஒரு தனி மனிதரோ, எந்தவகையான சங்கமோ அல்லது கழகமோ சிரமத்தை மாற்ற நினைக்கும்போது சிரமத்தைக் "காப்பீட்டாளர்" ஏற்றுக்கொள்ளும்போது அந்தக்கழகமோ, தனி மனிதரோ "காப்பீடு செய்தவர்" ஆகிறார். காப்பீடு செய்தவர், காப்பீட்டாளருடன் செய்துகொள்ளும் ஒப்பந்தம் காப்பீட்டுப் "பாலிசி" எனப்படுகிறது. பொதுவாக காப்பீட்டு ஒப்பந்தம் ஏறத்தாழ பின்வரும் வகைகளைக் கொண்டது.;சம்பந்தப்பட்டவர்கள் ; [காப்பீட்டாளர், காப்பீடு செய்யப்பட்டவை, பயனாளிகள் ], ப்ரீமியம், காலவரையறை, சேர்க்கப்பட்ட குறிப்பிட்ட இழப்பு நிகழ்வு ,கொடுக்கவேண்டிய தொகை அதாவது [ இழப்பு நிகழ்ந்ததும் காப்பீடு செய்தவருக்கோ அல்லது பயனாளிக்கோ கொடுக்கப்படவேண்டிய தொகை.] மற்றும் விதிவிலக்குகள்.[அதாவது சேர்க்கப்படாத நிகழ்வுகள் ] இந்த முறையில் காப்பீடு செய்தவர் பாலிசியில் சேர்க்கப்பட்ட இழப்பில்இருந்து முழுமையான பயனடைகிறார் என்று கூறலாம்.  
ஒருகுறிப்பிட்ட நிகழ்வால் காப்பீடு செய்தவர்களுக்கு இழப்பு நேரிட்டால், காப்பீட்டாளரிடமிருந்து சேர்ந்த தொகையை பாலிசிதாரர், பாலிசியில் குறிப்பிட்டுள்ளபடி தொகையைப் பெற இந்த சேர்க்கை தகுதி அளிக்கிறது. ஏதாவது அசம்பாவிதம் நடக்கலாம் என்ற யூகத்தில் காப்பீட்டாளருக்கு ,காப்பீடு செய்தவர் செலுத்தும் தொகை தான் "ப்ரீமியம்" எனப்படும். பல காப்பீட்டாளர்களின் காப்பீட்டுப் ப்ரீமியம்கள் சேமித்து வைக்கப்பட்டு ,பின்னால் தொகை கேட்கப்படும்போது ஏட்டின் அடிப்படையில் சில கோரிக்கைகள் எற்படுத்தும் அதிகப்படியான செலவீனங்களுக்காக பயன்படுகிறது இழப்புகளுக்காக காப்பீட்டாளர் தேவையான தொகையை ஒதுக்கி வைத்து [கையிருப்பு] எந்த அளவிற்கு சேர்த்து வைக்கிறாரோ அதிலிருந்து மீதமாகும் தொகை காப்பீட்டாளரின் லாபம் .
# காப்பீடு

## காப்பீட்டாளரின் வியாபார மாதிரி

### இழப்பீடு

காப்பீட்டின் பயன் இழப்பையும், இழப்பீட்டையும் கையாள்வதும் தான். இது மாதிரி நடக்ககூடாது என ஒருவர் நம்பினாலும் உண்மையாக விலை கொடுக்கப்பட்ட பொருள். இழப்பீடுகள் காப்பீடு செய்தவரால் நேரடியாகவோ அல்லது புரோக்கர் அல்லது முகவர் மூலமாகவோ தாக்கல் செய்யப்படுகிறது. இழப்பீடு, ஒரு தரமான தொழிற்சாலைக்காக அக்கார்டு (ACORD)தயாரிக்கும் விண்ணப்பத்திலோ அல்லது தங்கள் சொந்த விண்ணப்பத்திலோ தாக்கல் செய்யக்கோரும்.  
காப்பீட்டுக் கழக இழப்பீட்டுத் துறைகள் நிறைய இழப்பீடு சரி செய்யும் அதிகாரிகளை நியமித்து அவர்களுக்கு உதவியாக பத்திரங்களை நிர்வகிப்பவர்களையும், தகவல் சேகரிக்கும் உதவியாளர்களையும் நியமிக்கிறது. வரும் இழப்பீடுகள் அதன் மோசமான நிலையின் அடிப்படையில் வகைபிரிக்கப்பட்டு செட்டில் பண்ணவேண்டிய அதிகாரத்தை சரிசெய்யும் ஊழியரிடம் அவர்களின் வேறுபட்ட அறிவு மற்றும் அனுபவத்திற்கு ஏற்றார்ப்போல் வகுத்து கொடுக்கிறது இவர் வழக்கமாக, காப்பீடு செய்தவரின் நெருங்கிய ஒத்துழைப்புடன் இழப்பீட்டை துப்பறிந்து, அதன் நியாயமான மதிப்பை முடிவு செய்து பணம் கொடுக்க சம்மதிப்பார் /கையொப்பமிடுவார். மூன்றாவது நபர் சம்பத்தப்படுவதால் இழப்பீட்டில் சரி செய்வது குறிப்பாகக் கடினம். ஏனெனில் அவர் எந்த வித ஒப்பந்தத்திலும் இல்லாததால் காப்பீட்டாளர் அவரை ஒத்துபோக தயவு கேட்க இயலாது மற்றும் காப்பீட்டாலரை இடைஞ்சலாக நினைப்பார். அட்ஜஸ்டர் காப்பீடு செய்தவருக்கு சட்டபூர்வமான ஆலோசனை தந்து, முடிவடைய எத்தனை வருஷமானாலும் சட்ட ரீதியாக கண்காணித்து, மற்றும் நேராகச் சென்றோ அல்லது தொலைபேசி மூலமாகவோ சரி செய்யும் அதிகாரியுடன் ,நீதிபதியின் வேண்டுகோளுக்கு இணங்க கண்டிப்பாக சரிசெய்யும் மநாட்டில் நிறைவேற்ற வேண்டும்.  
இழப்பீட்டு சரிசெய்யும் வேலையில், காப்பீட்டாளர், வாடிக்கையாளர் திருப்தி, நிர்வாகத்தைக் கையாளும் செலவுகள் மற்றும் இழப்பீடுகளுக்கு அதிகம் கொடுப்பதால் வரும் ஓட்டைகள் ஆகியவற்றை சரிசமமாக கையாள வேண்டியுள்ளது. இது மாதிரியான சந்தர்ப்பங்களில், பொய்யான காப்பீட்டு நடவடிக்கைகள் பெரிய வியாபார சிரமம், அதை கையாண்டு மீறி வெளி வரவேண்டும். இழப்பீட்டின் காலவரையறை இன பேரில் அல்லது இழப்பீட்டைக் கையாளும் நடவடிக்கைகள் சில சமயங்களில் காப்பீட்டாளருக்கும் ,காப்பீடு செய்தவருக்கும் இடையில் சண்டையை உருவாக்கி வழக்கு தாக்கல் செய்யும் வரை கொண்டு சென்று விடும். இது காப்பீட்டின் பேரில் கெட்ட அபிப்பிராயத்தை உண்டாக்குகிறது.
# காப்பீடு

## காப்பீட்டின் வகைகள்

அளவிடக்கூடிய எந்த ஒரு அசம்பாவிதமும் காப்பீடு செய்ய தகுதி பெறுகிறது. குறிப்பிடும் வகையில் உள்ள எந்த அசம்பாவிதம் இழப்பீடு பெரும் நிலையை எய்துதல் "பெரில்ஸ்" எனப்படும். எந்த பெரில்கள் பாலிசியில் சேர்க்கப்படவேண்டும் எவை சேர்க்கப்படமாட்டாது என காப்பீட்டு பாலிசியில் விரிவாக இருக்கும் இப்போதுள்ள பல வேறுபட்ட காப்பீட்டு வகைகள் கீழே கொடுக்கப்பட்டுள்ளன. ஒரு தனி பாலிசி ஒன்றுக்கும் மேற்பட்ட பிரிவுகளைக் கொண்ட வித விதமான அசம்பாவிதங்களையும் எடுத்துக் கொள்கிறது. உதாரணமாக வகானக் காப்பீடு, மிகச்சரியாக சொத்து சிரமங்கள், மற்றும் சட்ட ரீதியான சிரமங்களையும் உள்ளடக்கியுள்ளது. வீட்டு சொந்தக் காரர்களுக்கான காப்பீட்டுப் பாலிசியில் அமெரிக்கா மிகச்சரியாக சொத்துக் காப்பீட்டில் வீட்டுக்கு நேரும் பாதிப்பு, மற்றும் சொந்தக்காரரின் உடமைகளுக்கு உண்டாகும் பாதிப்பையும் சேர்த்து உள்ளடக்கியது.இப்போதுள்ள பல வேறுபட்ட காப்பீட்டு வகைகள் கீழே கொடுக்கப்பட்டுள்ளன. ஒரு தனி பாலிசி ஒன்றுக்கும் மேற்பட்ட பிரிவுகளைக் கொண்ட வித விதமான அசம்பாவிதங்களையும் எடுத்துக்கொள்கிறது. சட்டக்காப்பீடு வீட்டின் சொந்தக் காரருக்கு எதிரான சட்ட இழப்பீடுகளையும் பார்த்துக் கொள்கிறது. மற்றும் அவருடைய இடத்தில் காயப்பட்ட விருந்தாளிக்கான மருத்துவ செலவுக்கான சில சின்ன தொகையையும் கவனித்துக்கொள்கிறது  
சிரமங்களில் இருந்து தொழில்களைக் காக்கும் எந்த வகையான காப்பீடும், தொழில் காப்பீடாகும். சில கொள்கைகளுடன் கூடிய கிளை வகை தொழில்காப்பீடுகள் ,[a] பல வகையான *தொழில் ரீதியான பொறுப்பு காப்பீடு*, இது *தொழில் ரீதியாக பாதிப்பில்லாத காப்பீடு * என்றும் அழைக்கப்படும். இவைகள் இதே பெயரில் கீழே கலந்தாலோசிக்கப்படுகின்றன. தொழில் முனைவோர் பாலிசி. தொழில் முனைவோருக்குத் தேவையான எல்லாவற்றையும் கொண்ட கட்டு போன்ற ஒரே பாலிசி.ஒரு வகையில் இது எப்படி வீட்டு சொந்தக்காரர்கள் பாலிசி, வீட்டுக்காரர் தேவைகளைப் பார்த்துக் கொள்கிறதோ அதைப்போல.
# காப்பீடு

## காப்பீட்டின் வகைகள்

### வாகனக் காப்பீடு

விபத்து நேரிடும் பட்சத்தில் ஏற்படும் நிதி இழப்பிலிருந்து வாகனக் காப்பீடு பாதுகாப்பளிக்கிறது. இது உங்களுக்கு மற்றும் உங்கள் காப்பீட்டு நிறுவனத்திற்கு இடையே உள்ள ஒப்பந்தம் ஆகும்.நீங்கள் ப்ரீமியம் செலுத்த ஒப்புக்கொள்கிறீர்கள், உங்கள் பாலிசியில் விவரிக்கப்பட்டுள்ளபடி, உங்கள் ஆயுள் காப்பீட்டு நிறுவனம் உங்களுக்கு ஏற்படும் நஷ்டங்களுக்கு ஈட்டுத் தொகையை அளிக்க ஒத்துக்கொள்கிறது.
வாகன காப்பீடு உங்கள் சொத்திற்கான சட்பூர்வ பொறுப்பு மற்றும் மருத்துவ பாதுகாப்பினை அளக்கிறது.  
1. உங்கள் காருக்கு ஏற்படும் பாதிப்பு அல்லது உங்கள் கார் திருடப்பட்டால் சொத்து பாதுகாப்பு உங்களுக்கு ஈட்டுத்தொகை அளிக்கும்.
1. பிறருக்கு மற்றும் பிறரது சொத்திற்கு நீங்கள் ஏற்படுத்தும் காயம் மற்றும் பாதிப்பிற்கான சட்டபூர்வ பொறுப்பினை லயபிளிட்டி கவரேஜ் வழங்குகிறது
1. காயங்கள் சிகிச்சைக்கான செலவீனங்கள், மீட்பு மற்றும் சில நேரங்களில் ஏற்படும் சம்பள இழப்பு மற்றும் இறுதிச்சடங்கு செலவீனங்களுக்கு மருத்துவ பாதுகாப்பு ஈட்டுத்தொகை அளிக்கும்.  
ஒரு வாகன காப்பீட்டு பாலிசியில் ஆறு வகையிலான கவரேஜ்கள் இருக்கும். இவற்றுள் சிலவற்றை வாங்க பெரும்பாலான நாடுகள் அறிவறுத்துகிறது. அனைத்தையும் அல்லநீங்கள் ஒரு காருக்கு பைனான்ஸ் வாங்கினால் உங்களுக்கு பணம் தரும் தரப்பிற்கு தேவைப்பாடுகள் இருக்கும். பெரும்பாலான வாகன காப்பீடுகள் ஆறுமாதம் முதல் 1 வருடம் வரையிலான கால அளவீனத்தைக் கொண்டிருக்கும்  
யுனைட்ட்ட் ஸ்டேட்ஸ் - ல் உங்கள் காப்பீட்டு நிறுவனம் உங்கள் பாலிசியை மறுஆக்கம் செய்வது குறித்தும் மற்றும் நீங்கள் ப்ரீமியம் செலுத்த வேண்டியது குறித்து உங்களுக்கு மின் அஞ்சல் வழியாக தெரியப்படுத்த வேண்டும்.
# காப்பீடு

## காப்பீட்டின் வகைகள்

### இல்லக் காப்பீடு

பேரிடர்களின் காரணமாக வீடுகளுக்கு ஏறபடும் பாதிப்புகளிலிருந்து இல்லக் காப்பீடு காப்புறுதி அளிக்கிறது. சில புவிவியல் பரப்புகளில், வழக்கமான காப்பீட்டில் வெள்ளம் மற்றும் புகம்பம் போன்ற பேரிடர்களுக்கு விதிவிலக்குகள் உண்டு. இதற்கு கூடுதல் காப்புறுதி தேவைபடும். பராமரிப்பு தொடர்பான பிரச்சனைகளுக்கு வீட்டின் உரிமையாளரே பொறுப்பாவார். இதில் சரக்குகளுக்கான காப்பீடு உட்பட்டிருக்கலாம் அல்லது இது தனி பாலிசியாகவும் வாங்கப்படலாம். குறிப்பாக தங்கள் வீடுகளை வாடகைக்கு விடுபவர்கள் இதை தனியாக வாங்கலாம். சில நாடுகளில், சட்டரீதியிலான பொறுப்பு மற்றும் வீட்டின் செல்லப்பிராணிகள் உட்பட வீட்டு உறுப்பினர்கால் ஏற்படும் காயங்கள் மற்றும் சொத்து பாதிப்பு ஆகியவைகளைக் கொண்ட பேக்கேஜாகவும் காப்பீடு வழங்குவோர் இக்காப்பீட்டை வழங்குகின்றனர்.
# காப்பீடு

## காப்பீட்டின் வகைகள்

### சுகாதாரம்

யுனைட்டட் கிங்டமில் உள்ள தேசிய சுகாதார சேவை (என்ஹெச்எஸ்) மருத்துவக் காப்பீடுகள் அல்லது பிற பொது-நிதி ஆரோக்கிய அமைப்பகள், மருத்துவ செலவுகளுக்கான காப்புறுதியை அளிக்கும். மருத்துக்வக்காப்பீடு போன்ற பல் காப்பீடு, பல் மருத்துவம் தொடர்பான செலவீனங்களிலிருந்து காப்பீடு பெறுவதற்கான தனிநபர்களுக்கான திட்டமாகும். யு.எஸ் - ல் பல் காப்பீடு என்பது, ஊழியர்களின் பலன்களில் மருத்துவக் காப்பீட்டுடன் இணைந்து வழங்கப்படும் ஒன்றாகும்.
# காப்பீடு

## காப்பீட்டின் வகைகள்

### உடல் ஊனம்

- உடல் ஊனம் பாதிப்பு அல்லது காயம் காரணமாக பாலிசிதாரர் பணியாற்ற இயலவில்லை எனில், உடல் ஊனக்காப்பீடு அவருக்கு நிதி ஆதரவினை வழங்கும். கடன்கள் மற்றும் கடன் அட்டடைகள் போன்றவைகளுக்கு கட்டணம் செலுத்த, இது மாதாந்திர ஆதரவினை வழங்கி உதவும்.
- உடல் ஊன ஓவர்ஹெட் காப்பீடு, வர்த்தக உரிமையாகளர்கள் பணியாற்ற முடியாத சூழலில் அவர்களுளைய வர்த்தகத்தின் ஓவர்ஹெட் செலவீனங்களுக்கு காப்புறதி அளிக்கும்.
- ஒட்டுமொத்த நிரந்தர ஊன காப்பீடானது, ஒரு நபர் நிரந்தரமாக ஊனமடைந்து விட்டால் மற்றும் அவரது பணிக்கும் திரும்ப இயலாத சூழலில் இருந்தால் அவருக்கு பலன்களை அளிக்கிறது. இது ஆயுள் காப்பீட்டுடன் இணைப்பாக எடுத்துக்கொள்ளப்படுகிறது.
- பணியாளர் நஷ்டஈடு காப்பீடானது, பணியாளரின் ஊதிய இழப்பு மற்றும் பணி தொடர்பான காயங்களினால் ஏற்படும் மருத்துச செலவீனங்கள் ஆகியவற்றிலிருந்து காப்புறுதியளிக்கிறது.
# காப்பீடு

## காப்பீட்டின் வகைகள்

### விபத்து

எந்தவொரு குறிப்பிடத்தக்க சொத்துடனும் இணைந்திராத விபத்துகளிலிருந்து விபத்துக்காப்பீடு காப்புறுதியளிக்கிறது.  
- மூன்றாம் நபர்களின் சமூக விரோத செயல்பாடுகள் காரணமாக ஏற்படும் இழப்புகளிலிருந்து பாதுகாப்பு அளிப்பது குற்றவியல் காப்பீடு ஆகும். உதாரணத்திற்கு திருட்டு அல்லது ஏமாற்றுதல் போன்றவைகளின் காரணமாக ஏற்படும் இழப்பிலிருந்து குற்றவியல் காப்பீடு காப்புறுதியளிக்கும்.
- நாட்டில் புரட்சி அல்லது பிற அரசியல் நிலைகள் காரணமாக ஏற்படும் இழப்பு இடர் பாதிப்பிலிருந்து பாதுகாப்பளிக்கும் அரசியல் இடர் பாடு காப்பீடும் ஒரு வகையான விபத்துக் காப்பீடே ஆகும்.
# காப்பீடு

## காப்பீட்டின் வகைகள்

### ஆயுள் காப்பீடு

காப்பீட்டுதாரரின் குடும்பம் அல்லது அவருடைய வாரிசுக்கு ஆயுள் காப்பீடு பலனளிக்கிறது. இதில் காப்பீடுதாரரின்
குடும்பத்திற்கு வருவாய், எரித்தல் மற்றும் இறுதிச்சடங்கு மற்றும் பிற இறுதி செலவீனங்களுக்கும் ஈட்டுத்தொகையளிக்கப்படுகிறது. ஓட்டுமொத்தமாக பணம் செலுத்துதல் அல்லது குறிப்பிட் காலத்திற்கொரு முறை பணம் செலுத்துதல்
ஆகிய இரு முறைகளை ஆயுள் காப்பீட்டு திட்டங்கள் கொண்டுள்ளன.  
ஆன்யுட்டி எனப்படும் மாதாந்திரத் வருவாய் என்பது பொதுவாக காப்பீடு என்றே அழைக்கப்படுகிறது.
ஏனெனில் இவைகள் நிர்வகிக்கப்படுவதும் மற்றும் வழங்கப்படுவதும் காப்பீடு நிறுவனங்களால் மட்டுமே. இதற்கும் காப்பீட்டிற்கு தேவைப்படுவதைப் போலவே மதிப்பீடுகளும் மற்றும் முதலீட்டு மேலாண்மை அனுபவமும் தேவை. மாதாந்திரத் வருவாய்
மற்றும் பென்ஷன்கள் என்று அழைக்கப்படுவது வாழ்க்கைக்கு ஓய்வுகாலத்தில் காப்பீட்டுதாரருக்கு நிதி ஆதாரங்களாக வழங்கப்படுவதாகும்.
இவ்வகையில், இது காப்பீட்டின் கூடுதல் பலனாகவும் மற்றும் அண்டர்ரைட்டிங் அணுகு முறையாகவும் மற்றும் ஆயுள் காப்பீட்டின் மற்றொரு வடிவமாகவும் விளங்குகிறது.  
பாலிசி சரண்டர் செய்யப்பட்டிந்தாலோ அல்லது அதில் கடன்கள் வாங்கப்பட்டிருந்தாலே, சில ஆயுள் காப்பீட்டு ஒப்பந்தங்கள் பண மதிப்புகனை காப்பீட்டுதாரருக்கு வழங்கும். அன்யுவிட்டிஸ் மற்றும் எண்டோமெண்ட் பாலிசிகள் போன்ற சில காப்பீடுகள், தேவைபடும் வேளையில் [[வளம்|பணத்தை பெறவோ ]]அல்லது திரட்டவோ உதவும்.  
யு.எஸ் மற்றும் யு.கே போன்ற நாடுகளில், இந்த பண மதிப்பில் சில சூழ்நிலைகளுக்குக் கீழ், வரி சட்டத்தின் கீழ் வரிவிதிப்பது கிடையாது. இதன் வழியாக, ஆயுள் காப்பீட்டை, வரித்திறன் கொண்ட சேமிப்பாகவும் மற்றும் விரைவில் இறப்பு ஏற்படும் பட்சத்தில் கிடைக்கும் பாதுகாப்பாகவும் பயன்படுத்துவது அதிகரிக்கும்.  
யு.எஸ் - ல் ஆயுள் காப்பீடுகள் மற்றும் ஆன்யுட்டிகள் மீதான வரியானது பொதுவாக சலுகையாக வழங்கப்படுகிறது. எனினும் சிலநேர்வுகளில் வரிச்சலுகைகளிலிருந்து கிடைக்கப்பெறும் பலன்களானது குறைவான வருவாயின் காரணமாக மறுக்கப்படலாம். இது காப்பீடு நிறுவனம், காப்பீட்டு வகை மற்றும் பிற மாறுபாடுகளைப் (இறப்பு, சந்தை வருவாய் மற்றும் பல.). பொருத்ததாகும். எனினும், மதிப்பு பெறதலுக்கு பிற மாற்றுகள் (உதாரணம்., ஐஆர்ஏக்கள (K) திட்டங்கள், ராத் ஐஆர்ஏக்கள்) சிறப்பான விருப்பத்தேர்வாகும்.
# காப்பீடு

## காப்பீட்டின் வகைகள்

### பொறுப்பு

பொறுப்புக் காப்பீடு இது ஒரு பரந்த அமைப்பு.சட்டபூர்வமாகக் காப்பீடு செய்தவர்களின் இழப்பீடை கவனிப்பது.பல விதமான காப்பீடுகள் சட்டரீதியான ஏதாவதொரு காரியத்தைக் கொண்டுள்ளதாக இருக்கும். உதாரணமாக வீட்டு சொந்தக்காரரின் காப்பீடு பாலிசி, சாதாரணமாக அவருடைய இடத்தில் யாரோ ஒருவர் கீழே விழுந்ததினால் உண்டான இழப்பிற்காக ஈடு கேட்கும்போது காப்பீடு செய்தவருக்கு பாதுகாப்பு அளிக்கும் விதத்தில் உள்ளது.வாகனக் காப்பீடும் ஒரு விதத்தில் பொறுப்புக் காப்பீடுதான்.கார் மோதியதால் அடுத்தவரின் ஆரோக்கியம் , சொத்து சேதாரம், உயிரிழப்பு போன்ற தீங்கு வரும்போது பொறுப்பு ஏற்கிறது.பொறுப்புக் காப்பீட்டால் தரப்படும் காப்பீடு இரண்டு மடிப்புகளைக் கொண்டது. பாலிசி தாரருக்கு எதிராக வழக்கு தாக்கல் செய்யப் படும்போது பாதுகாப்பு அளிப்பது மற்றும் காப்பீட்டாளரின் தரப்பில் இருந்து ஒரு முடிவுக்கு வரும் பட்சத்தில் அல்லது நீதிமன்றத் தீர்ப்பின் அடிப்படையில் பணம் செலுத்தும் முழு பொறுப்பு இந்தப் பாலிசிகள் நிச்சயமாக காப்பீடின் அலட்சியத்தினாலேயே சேர்த்துக் கொள்ளப்படுகிறது.மற்றபடி விரும்பியோ அல்லது உள்நோக்கத்துடன் காபபீடுசெய்தவரால் விளைவுகள் ஏற்பட்டால் இந்தப் பாலிசி அதை ஏற்றுக் கொள்வதில்லை.  
- இயக்குநர் மற்றும் அதிகாரிகள் பொறுப்புக் காப்பீடு: இயக்குநர் மற்றும் அதிகாரிகளின் தவறால் விளையும் சட்டரீதியான பிரச்சினைகளுக்கு நிறுவனத்திற்கும், கார்ப்பரேஷன்களுக்கும் பாதுகாப்பு அளிப்பது. தொழில்துறையில் இது "D&amp;O" என்று சுருக்கமாக அழைக்கப்படுகிறது.
- சுற்றுச் சூழல் பொறுப்புக் காப்பீடு :தொழில்கழிவுகள்,தூக்கி எறிந்தவைகள், திடீரென வரும் மாசுக்களால் விளையும் உடல்காயம் ,சொத்து சேதாரம் மற்றும் சுத்தப் படுத்துதல் போன்றவற்றிற்கான பாதுகாப்பு.
- தவறுகள் மற்றும் விட்டு விடுதலுக்கான காப்பீடு.தொழில் பொறுப்புக் காப்பீடைப் பார்க்கவும்.
- விலை முழுமைப்படுத்தும் காப்பீடு :ஒரு குறிப்பிட்ட நிகழ்வுக்காக பெரிய பரிசுகள் / விலைகள் கொடுப்பதால் காப்பீட்டாளருக்குப்பாதுகாப்பு . உதாரணமாக கோல்ப் விளையாட்டில் ஓர் அடியில் ஜெயிப்பது, கூடைப் பந்தில், அரைக் கோர்ட்டில் இருந்து, கோல் போடும் போட்டியாளர்களுக்கு என்று கொள்ளலாம்.
- தொழில் திறமையான பொறுப்புக் காப்பீடு :இது *புரபெசனல் இண்டேமிநிட்டி காப்பீடு * என்றும் அழைக்கப்படுகிறது.கட்டிட வடிவமைப்பாளர் கழகம் ,மற்றும் மருத்துவம் செய்பவர், தகுதியுள்ள , அலட்சியப்படுத்தப்பட்ட இழப்பீடுகளை நோயாளிகள் வாடிக்கையாளர்கள்,/உரிமையாளர்கள் கேட்கும் நிலையில் காப்பது. இந்தக் காப்பீடு , செய்யப்படும் தொழிலுக்கு ஏற்ப வேறு பெயர்களில் அறியப் படுகிறது. உதாரணமாக மருத்துவத் துறை சம்பந்தப்பட்ட காப்பீடு *மால் பிராக்டிஸ் காப்பீடு* என்று அழைக்கப்படுகிறது.நோட்டரி பப்ளிக் *தவறுகள் மற்றும் விட்டுவிடுதல் காப்பீடை E&amp;O எனக் கொள்கிறது* இதில் சேர்க்கப்பட்டுள்ள மற்ற E&amp;O பாலிசிதாரர்கள், ரியல் எஸ்டேட் புரோக்கர்கள், காப்பீடு முகவர்கள், அப்ரைசர்கள் மற்றும் வலைதளம் உருவாக்குபவர்கள்.
# காப்பீடு

## காப்பீட்டின் வகைகள்

### வரவு:

இந்தக் காப்பீடு கடன் வாங்கியவர்களுக்கு, வேலையிழந்த நிலை, இயலாமை அல்லது சாவு போன்ற ஏதாவது நேரிட்டால் சில அல்லது எல்லாக் கடன்களையும் செலுத்துகிறது.  
- அடமானக் காப்பீடு :கடனாளி ஏமாற்றும் நிலையில் கொடுத்தவருக்குக் காப்பீடு செய்கிறது இது ஒரு வகையான *வரவுக் காப்பீடு * பெயரளவில் வரவுக் காப்பீடாக இருந்தாலும் ,அடிக்கடி இது மற்ற வகையான செலவுகளைப் பார்த்துக் கொள்ளும் பாலிசிகளையே குறிக்கிறது.
# காப்பீடு

## காப்பீட்டின் வகைகள்

### நெருக்கமான சமுதாய சுயக்காப்பீடு

சில சமுதாயங்கள், ஒப்பந்த மாற்ற சிரமங்களுக்காக அவர்களுக்கு உள்ளேயே காப்பீடு செய்துகொள்வதை விரும்புகிறார்கள். அது நிறைய சிரமங்களை உருவாக்குகிறது மதம் சார்ந்த சில அமிஷ் மற்றும் முஸ்லிம் குழுக்கள் அழிவு வரும்போது தங்கள் சமுதாயம் அளிக்கும் உதவியை சார்ந்து இருக்கிறார்கள்.ஒருவருக்கு நடக்கும் அசம்பாவிததிற்கு ஒட்டுமொத்த சமுதாயம் பொறுப்பு ஏற்றுக் கொண்டு இழந்த சொத்தை திரும்பப் பெற உதவுகிறது, மற்றும் இது போன்ற பெரிய இழப்புகளுக்கு பின் மக்களின் தேவை திடீரென அதிகமாகும்போதும் கைகொடுக்கிறது. உதவும் சமுதாயங்களில் ,மற்றவர்கள் சமுதாயத் தலைவர்களை நம்பி பின்பற்றலாம் . இந்தவிதமான காப்பீடு நன்கு வேலை செய்யும் .இதில் சமுதாயம் தங்கள் உறுப்பினர்களுக்கு இடையில் ஏற்பட்டிருக்கும் அளவிட முடியாத வேறுபாடுகள் உள்ள நிச்சயமற்ற தன்மையை நீக்கலாம். மேற்கொண்டு காப்பீட்டு ஒப்பந்ததில் உண்டாகும் ஒழுக்கக் கேடுகளை வெளிக்கொணர சில நியாயப் படுத்துதலை அளிக்கிறது  
இங்கிலாந்தில் நிர்வாக சேவை அரசாங்கக் கட்டடங்கள் போன்ற சொத்துக்களைக் தலைமை காப்பீடு செய்வதில்லை. அரசாங்கக் கட்டடம் பாதிக்கப்பட்டால் சரிசெய்யும் செலவை பொது நிதி ஏற்றுக்கொள்கிறது. ஏனெனில், இது காலப் போக்கில் காப்பீடு ப்ரீமியத்திற்கு செலுத்தும் தொகையை விடக் குறைவாகிறது. பல இங்கிலாந்து கட்டடங்கள் சொத்து நிறுவனங்களுக்கு விற்கப்பட்டு பின் வாடகைக்கு விடப்படுகின்றன. இந்த மாதிரியான ஒரு ஏற்பாடு இப்போது சாதாரணமாகக் குறைந்துள்ளது மற்றும் மொத்தமாக மறைந்து விட்டது என்றே கூறலாம்.
# காப்பீடு

## காப்பீடு நிறுவனங்கள்
ஒரு காப்பீடு ஒப்பந்தத்தை வாங்கும் போது, அந்த காப்பீடு நிறுவனத்தின் நிதி நிலைப்புத்தன்மை மற்றும் நிதி வலு ஆகியவை குறித்து முக்கியமாக கவனிக்கவேண்டும். தற்போது அளிக்கப்படும் காப்பீடு பிரிமியம் தொகையானது, எதிர்காலத்தில் பல வருடங்கள் கழித்து ஏற்பட சாத்தியமுடைய இழப்புகளை கவர் செய்வதற்காக அளிக்கப்படுவதாகும். எனவே அந்த காப்பீடு நிறுவனம் நீண்ட காலம் நிலைத்திருக்கக்கூடியதா என்பதை காணவேண்டியது அவசியமாகும். சமீப ஆண்டுகளில், பல்வேறு காப்பீடு நிறுவனங்களும் திவாலாகி, தங்கள் பாலிசிதாரர்களை காப்பீடு பலன் இல்லாதவர்களாக(அல்லது அரசு ஆதரவிலான காப்பீடு குழவிலிருந்து அளிக்கப்படும் கவரேஜ் அல்லது இழப்புகளுக்கு குறைந்த அளவிலான ஈட்டுத்தொகைளை அளிப்பதற்கான பிற ஏற்பாடுகள்) ஆக்குகிறது. பெஸ்ட்ஸ், ஃபிட்ச், ஸ்டாண்டர்டு அன்ட் புவர்ஸ் மற்றும் மூடிஸ் இன்வெஸ்டர் சர்வீஸ் போன்ற நிறுவனங்கள், காப்பீடு நிறுவனங்களின் நிதி நிலைப்புத் தன்மை குறித்த தகவல்களை அளிக்கிறது.
# காப்பீடு

## உலகளாவிய காப்பீடு தொழில்

உலகளாவிய காப்பீடு பிரிமிமானது, 2007 ஆம் ஆண்டு 11 சதவீதம் வளர்ந்து,(அல்லது ரியல் டெர்மில் 3.3 %) வளர்ந்து, 4.1 ட்ரில்லியன் டாலர்களை எட்டியுள்ளது. அதிகரித்து வரும் பண வீக்கம் காரணமாக, 2007 ஆம் ஆண்டு பேரளவிலான பொருளாதாரச் சூழலில், குறைவான பொருளாதார வளர்ச்சியே நிலவியது. ஆயுள் காப்பீடு திட்டங்களில் லாபம் அதிகரித்திருந்தாலும், ஆயுள் அல்லாத காப்பீடு பிரிவில், இவ்வாண்டு லாபம் சிறிதளவு குறைந்துள்ளது. பொருளாதாரத்தில் முன்னேறிய நாடுகளில் ஜப்பான் மற்றும் ஐரோப்பிய நாடுகளைத் தவிர பிற நாடுகளில் ஆயுள் காப்பீடு பிரீமியமானது 12. 6 சதவீதம் அதிகரித்துள்ளது. இதே ஆண்டில் ஆயுள் அல்லாத பிற காப்பீடு பிரிமியமானது, 7.6 சதவீதம் அதிகரித்துள்ளது.2008 ஆம் ஆண்டிற்கான பிரிமியம் வருவாய் குறித்த தகவல்கள் இன்னும் அறியப்படவில்லை. இருப்பினும், புதிய வர்த்தக மற்றும் முதலீட்டு வருவாய் குறைந்து வரும் சூழலில், காப்பீடு தொழிலின் வளர்ச்சியானது குறையும் என்று எதிர்நோக்கப்படுகிறது.  
உலகளாவிய காப்பீடு தொழிலில் பெரும்பகுதியானது, பொருளாதாரத்தில் முன்னேறிய நாடுகளில் நடைபெறுகிறது. 1681 பில்லியன் டாலர்கள் பிரிமியம் வருமானமுடைய ஐரோப்பா இத்தொழிலின் முக்கியமான பகுதியாக விளங்குகிறது. இதனைத் தொடர்ந்து, வட அமெரிக்கா(1330 பில்லியன் டாலர்) மற்றும் ஆசியா(814 பில்லியன் டாலர்) ஆகிய பிரதேசங்களில் காப்பீடு தொழில் நன்கு நடைபெறுகிறது. இதில் முதல் நான்கு முன்னணி நாடுகள், 2007 ஆம் ஆண்டு பெறப்பட்ட பிரிமியம் தொகையில் 40 சதவீதத்தை பெற்றுள்ளன. யுனைட்டட் ஸ்டேட்ஸ் மற்றும் யுனைட்டட் கிங்டம் ஆகிய நாடுகளின் மக்கள் தொகையானது உலகின் மக்கள்தொகையில் 7 சதவீதமாக இருந்தாலும், இந்நாடுகள், உல காப்பீடு தொழிலின் 42 சதவீத இடத்தை வகிக்கிறது. பொருளாதாரத்தில் வளர்ந்து வரும் நாடுகளின் மக்கள்தொகையானது, உலக மொத்த மக்கள்தொகையில் 85 சதவீதமாக உள்ளது. ஆனால் இவர்களிடமிருந்து உலக பிரிமியத் தொகையில் ஏறத்தாழ பத்து சதவீதம் மட்டுமே பெறப்பட்டுள்ளது.
# காப்பீடு

## முரண்பாடுகள்

### காப்பீடுகள் அளவுக்கு அதிகமான பாதுகாப்பை அளிக்கிறது

காப்பீடு செய்துள்ள நபர்களுக்கு, ஒரு `பாதுகாப்பு போர்வையை உருவாக்குவதன் மூலம், காப்பீடு செய்துள்ள நபர்கள் முன்பு இருப்பது போல் இடர்கள் அல்லது பாதுகாப்புகள் குறித்து எச்சரிக்கையுடன் இருப்பதில்லை (ஏனெனில், காப்பீடு செய்துள்ள நபர்கள் தங்கள் இடர்களை காப்பீடு நிறுவனங்களுக்கு மாற்றியுள்ளனர்) என்று காப்பீடு நிறுவனங்கள் கண்டறிந்துள்ளன. இந்த கருத்தாக்கமானது, ஒழுக்கக் தீங்கு என்று அழைக்கப்படுகிறது. இதனால் தாங்கள் நிதிரீதியில் பாதிக்கப்படுவதை குறைப்பதற்காக, இந்நிறுவனங்கள் சில ஒப்பந்தப் பிரிவுகளைக் கொண்டுள்ளன. இதன்படி, காப்பீடு செய்துள்ள நபர்கள், அவர்களுக்கு இழப்பு ஏற்படுவதற்கான வாய்ப்புடைய நடவடிக்கைகளில் அவர்களே ஈடுபட்டால், அதற்கான கவரேஜ் அளிப்பதற்கான கடமையை குறைத்துள்ளது.  
உதாரணமாக, மக்கள் மிகவும் தீங்கு விளைவிக்கும் பணியில் அல்லது ஆபத்தான விளையாட்டுகளில் ஈடுபட்டிருந்தால், காப்பீடு நிறுவனங்கள் அவர்களிடமிருந்து அதிகளவு பிரிமியம் பெற்றுக்கொள்ளலாம். அல்லது அவர்களுக்கு காப்பீடே வழங்கமுடியாது என்று கூறிவிடலாம். காப்பீடு செய்துள்ள நபரால் உள்நோக்கத்துடன் தவறுகள் செய்யப்பட்டு, அதனால் இழப்புகள் ஏற்பட்டால், பொறுப்பு காப்பீடை அளிக்கும் நிறுவனங்கள் அதற்குரிய ஈட்டுத்தொகையை அளிப்பதில்லை. இருப்பினும், ஏதேனும் நிறுவனங்கள் இதற்கான கவரேஜை அளிக்க விரும்பினால், இது போன்ற காப்பீடை அனுமதிக்காத பெரும்பாலான நாடுகளில், அது பொது பாலிசிக்கு எதிரானதாக விளங்கும். இதனால் அது பொதுவாக சட்டவிரோதமானதாக கருதப்படும்.
# காப்பீடு

## முரண்பாடுகள்

### காப்பீடு பாலிசி ஒப்பந்தங்களில் காணப்படும் சிக்கல்கள்

காப்பீடு பாலிசிகள் சிக்கலானதாகவும் இருக்கலாம். எனவே ஒரு பாலிசியில் உள்ள அனைத்துக் கட்டணங்கள் மற்றும் கவரேஜ்கள் குறித்தும் சில பாலிசிதாரர்கள் அறியாமலும் இருக்கலாம். இதன் விளைவாக, அவர்களுக்கு சாதகமில்லாத நிபந்தனைகளின் கீழ் மக்கள் பாலிசிகளை வாங்க நேரிடலாம். இப்பிரச்னைகளை எதிர்கொள்வதற்காக, பல நாடுகளும், காப்பீடு வர்த்தகத்தின் ஒவ்வொரு அம்சத்தையும் நிர்வகிக்கும் விதமாக சட்டப்படியான மற்றும் ஒழுங்குமுறை விதிமுறைகளை வரையறுத்துள்ளது. இதன்படி பாலிசிகளுக்கான குறைந்தபட்ச அளவுகோல்கள் வரையறுக்கப்பட்டுள்ளதுடன், அவைகள் எவ்வாறு விளம்பரம் செய்யப்படவேண்டும் மற்றும் விற்கப்படவேண்டும் என்றும் வரையறுத்துள்ளது.  
உதாரணமாக, ஆங்கில மொழியில் காணப்படும் பெரும்பாலான காப்பீடு பாலிசிகளில் பயன்படுத்தப்படும் நுட்பமான ஆங்கில மொழியானது சிக்கலானதாக உள்ளது. பாலிசிகள் என்ன கூறுகிறது என்பது குறித்து நீதிபதிகளே புரிந்துகொள்ளமுடியாத சூழ்நிலையில், காப்பீடு செய்துள்ள நபருக்கு சாதகமாக நீதிமன்றங்கள் செயல்படாத நிலை உள்ளது.  
காப்பீடு வாங்கும் பெரும்பாலான நபர்கள், காப்பீடு புரோக்கர்கள் மூலமாகவே அவற்றை வாங்குகின்றனர். மேம்போக்காக காணும்போது, புரோக்கர், பாலிசி வாங்குபவரின் பிரதிநிதி போல் தோற்றமளித்தாலும் (காப்பீடு நிறுவனத்தின் பிரதிநிதி அல்ல), உண்மையில் அப்படி அல்ல. ஏனெனில், பாலிசியை வாங்குபவருக்கு, அப்பாலிசி குறித்த கவரேஜ் மற்றும் பாலிசியின் வரையறைகள் குறித்து புரோக்கர் விளக்குவார். பெரும்பாலான நிறுவனங்களில், பாலிசிதாரர் அளிக்கும் காப்பீடு பிரிமியத்தில் ஒரு குறிப்பிட்ட சதவீதமானது, புரோக்கருக்கு கமிஷனாக அளிக்கப்படுகிறது. இந்த இடத்தில்தான் முரண்பாடு உருவாகிறது. புரோக்கர் தனது நிதிரீதியிலான பலன்களைப் பெறுவதற்காக, காப்பீடை வாங்குபவர், தேவையான தொகையைக் காட்டிலும் அதிகத் தொகைக்கு காப்பீடு பாலிசியை வாங்குமாறு பாலிசிதாரரை புரோக்கர் ஊக்குவிக்கக்கூடிய சாத்தியங்கள் உள்ளது. ஒரு புரோக்கருக்கு பல காப்பீடு நிறுவனங்களுடன் ஒப்பந்தமுள்ளதால், புரோக்கர் சந்தையில் உள்ள சிறந்த விகிதங்கள் மற்றும் கவரேஜைப் பற்றி அறிந்துகொள்ளமுடியும்.  
ஒரு ஏஜென்ட் மூலமாகவும் காப்பீட்டை வாங்கலாம். புரோக்கர் என்பவர், பாலிசிதாரரின் பிரதிநிதியாக உள்ளார். ஆனால் ஏஜென்ட் என்பவர், பாலிசிதாரர் வாங்கும் பாலிசியை அளிக்கும் காப்பீடு நிறுவனத்தின் பிரதிநிதியாவார். ஒரு ஏஜென்ட், ஒன்றுக்கும் மேற்பட்ட நிறுவனத்தின் ஏஜென்ட்டாக விளங்கலாம்.  
ஒரு தனிப்பட்ட காப்பீடு ஆலோசகர், கட்டணம் பெற்றுக்கொண்டு காப்பீடு வாங்குபவருக்கு தேவையான ஆலோசனையை வழங்குவார். இது அட்டர்னி பணியைப் போன்றதாகும். எனவே புரோக்கர்கள் மற்றும் அல்லது ஏஜென்ட்கள் நிதிரீதியாக பயனடைவதற்காக செயல்படுவது போல் இல்லாமல், இந்த ஆலோசகர் வாடிக்கையாளருக்கு சாதகமான ஆலோசனைகளை வழங்குவார். இருப்பினும் இந்த ஆலோசகரும் கூட, தனது வாடிக்யைளர்கள் ஈட்டுத்தொகையைப் பெறுவதற்காக இந்த புரோக்கர்கள் அல்லது ஏஜென்ட்டுகளை பயன்படுத்திக்கொள்வார்.